钦定古今图书集成/理学汇编/学行典/第268卷 > 郭雍
## 钦定古今图书集成/理学汇编/学行典/第268卷 > 郭雍

按《宋史隐逸传》：“郭雍，字子和，其先洛阳人。父忠孝，官
至大中大夫，师事程颐，著《易说》，号兼山先生，自有传。
《雍传》。其父学通世务，隐居峡州，放浪长杨山谷闲，号
白云先生。乾道中，以峡守任清臣、湖北帅张孝祥荐
于朝，旌召不起，赐号冲晦处士。孝宗稔知其贤，每对
辅臣称道之，命所在州郡岁时致礼存问。后更封颐”
正先生，令部使者遣官就问雍所欲言，备录缴进，于
是雍年八十有三矣。淳熙初，学者裒集程颢、程颐、张
载、游酢、杨时及忠、孝、雍凡七家，为《大易粹言》，行于世。
其述雍之说曰：“《易》贯通三才，包括万理。伏羲氏之画，
得于天而明天；文王之重，得于人而明人。羲画为天，
天，君道也，故五之在人为君；文重为”地。地，臣道也，故
二之在人为臣。以上下二卦别而言之如此，合六爻而言之，则三四皆人道也，故谓之中爻。“乾元、亨、利贞。”
初曰“四德”，后又曰“乾元”，始而亨者也。“利牝马贞，利君
子贞”，是以四德为二义亦可矣。干，阳物也；坤，阴物也。
由《干》一卦论之，则元与亨，阳之类；利与贞，阴之类也。
是犹春夏秋冬，虽为四时，由阴阳观之，则春夏为阳，
秋冬为阴也。天之所谓“元亨利贞”者，如立天之道，阴
与阳之类也。地之所谓“元亨利贞”者，如立地之道，柔
与刚之类也；人之所谓“元亨利贞”者，如立人之道，仁
与义之类也。又《坤》之六五，《坤》虽臣道，五实君位，虽以
柔德，不害其为君，犹《干》之九二，虽有君德，不害其为
臣。故“干有两君，德无两君；坤有两臣，德无两臣。六五
以柔居尊，下下之君也。江海所以能为百谷王者，以
其善下下也。下下本坤德也。黄，中色也，色之至美也。
裳，下服也，是以至美之德而下人也。”其发明精到如
此。淳熙十四年卒。